
SURAH AL-GHASYIYAH 

Surah Hari Malapetaka Yang Meliputi Seluruh Alam l 
Surah (88) - Makkiyah - 26 ayat l 

^ 

Dengan nama Allah Yang Maha Penyayang dan Maha Pengasih. 

1 . (Wahai Muhammad!) Adakah telah sampai kepadamu berita Qiamat yang 
menyelubungi manusia (dengan segala malapetakanya)? 




2. Pada hari itu, terdapat wajah-wajah yang tunduk hina-dina. 

3. Mereka telah bekerja keras dan letih lesu. 

4. Mereka memasuki Neraka yang amat panas. 

5 . Mereka diberi minuman dari matair yang amat panas. 

6 . Tiada makanan untuk mereka selain dari tumbuh-tumbuhan yang berduri. 

7. Yang tidak menggemuk dan tidak pula menghilangkan kelaparan. 




8. Pada hari itu, terdapat wajah-wajah yang halus berseri. 

9. Kerana mereka berpuashati dengan amalan-amalan mereka. 

4 

10. Mereka ditempatkan di dalam Syurga yang tinggi. 

11. Di sana mereka tidak mendengar sebarang perkataan yang kosong dan 
sia-sia. 

^ CJ^Uil£==> Jj'il J[oj 

17. Tidakkah mereka melihat kepada unta, bagaimana ia diciptakan? 

18. Dan kepada langit, bagaimana ia diangkatkan? 

19. Dan kepada gunung-ganang, bagaimana ia ditegakkan? 




20. Dan kepada bumi, bagaimana ia dihamparkan? 

Cerita i$s 

2 1 . Oleh itu, (wahai Muhammad!) Sampaikan peringatan kerana tugas engkau 
hanya sebagai penyampai peringatan sahaja. 




22. Engkau bukannya bertugas sebagai pemaksa ke atas mereka. 

23. Kecuali orang yang berpaling dari iman dan kufur. 




24. Maka Allah akan menyeksakannya dengan azab yang paling besar. 

25. Sesungguhnya kepada Kami mereka akan kembali. 




26. Kemudian Kamilah yang menghisabkan amalan mereka. 

(Latar belakang dan pokok pembicaraan) 

Surah ini merupakan satu surah yang mengandungi nada-nada pertanyaan yang 
mendalam, tenang dan membangkitkan minat untuk berfikir dan merenungi kejadian- 
kejadian Allah, juga mengembangkan harapan dan cita-cita, dan seterusnya merangsangkan 
perasaan takut kepada Allah dan bimbang kepada proses Hisab pada Hari Qiamat. 

Surah ini membawa hati manusia menjelajah dua ruangan yang amat luas iaitu 
ruang Akhirat dengan alamnya yang luas dan pemandangan-pemandangannya yang 
menarik, dan ruang alam dunia yang lebar dan terbentang kepada semua penglihatan 
mata dengan bukti-bukti kekuasaan Allah yang terdapat di dalam semua makhluk 
ciptaan-Nya yang dipamerkan kepada semua manusia. Kemudian setelah selesai dari 
dua penjelajahan ini ia mengingatkan manusia tentang Hisab di Hari Akhirat, tentang 
penguasaan Allah yang penuh di hari itu dan tentang kepastian kembalinya seluruh 
manusia kepada Allah di akhir penjelajahan hidupnya. Semuanya dibentangkan dalam 
gaya pernyataan yang mendalam, tenang, tetapi menembusi lubuk hati, teratur rapi, tetapi 
ngeri. 



y ✓ /T ^ 

Jjb 

1. "(Wahai Muhammad!) Adakah telah sampai kepadamu berita Qiamat 
yang menyelubungi manusia (dengan segala malapetakanya)?" 

Dengan ayat ini dimulakan surah ini. Tujuannya ialah untuk mengembalikan 
hati manusia kepada Allah dan mengingatkan mereka terhadap bukti-bukti kekuasaan- 
Nya di alam ini dan tentang Hisab dan Balasannya di Hari Akhirat yang tetap akan berlaku. 
Pertanyaan ini menunjukkan kehebatan Hari Qiamat, dan serentak itu juga menunjukkan 
bahawa persoalan Akhirat yang telah pun dijelaskan dan diperingatkan sebelum ini. 

Surah ini juga menamakan Hari Qiamat dengan nama yang baru iaitu " i-iUJl " 
yang bererti Hari Qiamat yang menyelubungi manusia dengan segala malapetakanya 
yang dahsyat. Ia merupakan salah satu dari nama-nama baru bagi Qiamat yang disebut di 
dalam Juzu"Amma ini iaitu SiUali , i5-UaJ\ , 3JU-I dan ls>j UJ\ yang sesuai dengan 
sifat Juzu 'Amma yang terkenal itu. 

Pertanyaan: 

jl 

1. "Adakah telah sampai kepadamu " 



Nama-nama Hari 
Qiamat DI Dalam 
Al-Qur'an 

Kepekaan Rasu- 
lullah Dengan Su- 
rah Ini 



Pemandangan 

Azab 



membuat Rasulullah s.a.w. benar-benar merasa surah ini dihadapkan kepada dirinya 
apabila beliau mendengarnya. Seolah-olah surah ini baru pertama kali diterima secara 
langsung dari Tuhannya, kerana hati Rasulullah s.a.w. amat peka terhadap firman Allah, 
amat sedar terhadap hakikatnya, dan kerana beliau merasa firman itu dikeluarkan terus 
kepadanya tanpa melalui pengantara sewaktu didengar oleh telinganya. 

Kata Ibn Abu Hatim: Kami telah diceritakan oleh Ali ibn Muhammad al-Tanafisi, 
kami diceritakan oleh Abu Bakr ibn 'Abbas dari Abu Ishaq dan ’lmran ibn Maymun katanya: 
Nabi s.a.w. melintasi seorang perempuan yang sedang membaca " i-JbUJl ilul J* " 
lalu beliau berhenti mendengar dan menjawab, "Ya. Berita itu telah sampai 
kepadaku." 

Walaupun demikian, ayat ini adalah ditujukan kepada semua orang yang 
mendengar surah ini. Berita Qiamat merupakan berita utama al-Qur'an yang disebut 
berulang-ulang kali dalam bentuk peringatan, amaran dan penyampaian berita gembira 
untuk menggerakkan hati manusia supaya sentiasa sedar, takut, bertaqwa dan menaruh rasa 
bimbang, juga merangsangkan harapan dan angan-angan mereka. Kerana itu ia dapat 
menjadikan hati manusia sentiasa hidup, waspada, tidak mati dan tidak lalai. 

(Pentafsiran ayat-ayat 1 - 7) 

$ S* 

1. "(Wahai Muhammad!) Adakah telah sampai kepadamu berita Qiamat 
yang menyelubungi manusia (dengan segala malapetakanya)?" 



Setelah itu al-Qur'an menerangkan sebahagian dari peristiwa Hari Qiamat: 



2. "Pada hari itu, terdapat wajah-wajah yang tunduk hina-dina." 



3. "Mereka telah bekerja keras dan letih lesu." 

4. "Mereka memasuki Neraka yang amat panas." 

5. "Mereka diberi minuman dari matair yang amat panas." 

6. "Tiada makanan untuk mereka selain dari tumbuh-tumbuhan yang 
berduri." 




7. "Yang tidak menggemuk dan tidak pula menghilangkan kelaparan." 

Bekerja Kuat Di 
Dunia Tetapi Ha- 
silnya Kosong Di 
Akhirat 



Di samping mengalami kehinaan, kelesuan dan keseksaan: 

4. "Mereka memasuki Neraka yang amat panas.” 



Ia menayangkan pemandangan-pemandangan azab sebelum menayangkan 
pemandangan-pemandangan kesenangan dan keni'matan sesuai dengan suasana namanya 
" iJiDJl " (yang menyelubungi manusia dengan segala malapetakanya). Pada hari itu, 
terdapat golongan manusia yang berwajah muram, hina-dina dan letih lesu. Mereka di 
dunia bekerja begitu kuat dan penat, tetapi hasil tidak membangga dan menggembirakan 
mereka, tidak dihargai dan diredhai mereka. Apa yang didapati mereka hanya kecelakaan 
dan kerugian, dan ini menambahkan lagi penderitaan dan kemeranaan mereka. Mereka 
bekerja begitu kuat dan penat di dunia, tetapi kerja mereka bukan kerana Allah dan bukan 
kerana Sabilullah. Mereka bekerja kuat untuk kepentingan diri mereka dan kepentingan 
anak-anak mereka. Mereka bekerja penat untuk kepentingan-kepentingan dunia dan 
tamak haloba mereka, kemudian mereka memperolehi hasil panat lelah mereka. Di dunia 
mereka mendapat kesusahan tanpa memperolehi bekalan ke Akhirat, sedangkan di 
Akhirat pula mereka memperolehi nasib yang hitam yang menjerumuskan mereka ke 
dalam azab Allah. Mereka menghadapi kesudahan hidup mereka dengan hina-dina, letih 
lesu, kecewa dan hampa. 



Di sana mereka mengalami keseksaan: 



5. "Mereka diberi minuman dari matair yang amat panas." 

6. "Tiada makanan untuk mereka selain dari tumbuh-tumbuhan yang 
berduri." 

7. "Yang tidak menggemuk dan tidak pula menghilangkan kelaparan." 

Makanan Dan Mi- Menurut satu pendapat Jl itu ialah sejenis pokok dari api Neraka, ini 

miman Dalam Ne- hadith yang menceritakan tentang pokok Zaqqum yang tumbuh di dasar 

Neraka. Menurut satu pendapat yang lain Jl ialah sejenis tumbuh-tumbuhan 
berduri di bumi yang dimakan oleh unta ketika ia masih menghijau dan apabila dipotong 
ia akan menjadi beracun dan tidak boleh dimakan unta. Sama ada tumbuh-tumbuhan 
yang berduri atau pokok dari api Neraka, kedua-duanya merupakan jenis makanan ahli 
Neraka, di samping minuman dari air danur yang keluar dari tubuh badan dan kulit orang- 
orang kafir di dalam Neraka dan sebagainya yang tidak menggemuk dan tidak pula 
menghilangkan kelaparan. 



Hakikat Azab Di Memang jelas bahawa kita di dunia ini tidak dapat memahami hakikat azab di 

Akhirat Di luar Akhirat. Sifat-sifat azab yang diceritakan itu hanya untuk membolehkan kita menggambarkan 
sli kemuncak keseksaan yang bercampur kehinaan, kelesuan, kehampaan, bakaran api 

Neraka yang amat panas, minuman dari air panas yang mendidih dan makanan dari duri- 
duri yang tidak berguna. Dari seluruh gambaran ini dapatlah kita tanggapkan kemuncak 
keseksaan di Akhirat, sedangkan keseksaan Akhirat yang sebenarnya adalah lebih dahsyat 
lagi. Dan tiada siapa yang dapat menyifatkannya melainkan mereka yang mencapainya 
sendiri. 



(Pentafsiran ayat-ayat 8 - 16) 



Di sebelah yang lain pula terdapat: 

pem*nd»n 8 g7n "Pada hari itu, terdapat wajah-wajah yang halus berseri." 

W'BUt # 

9. "Kerana mereka berpuashati dengan amalan-amalan mereka." 

i 

10. "Mereka ditempatkan di dalam Syurga yang tinggi." 

11. "Di sana mereka tidak mendengar sebarang perkataan yang kosong dan 
sia-sia." 




12. "Di sana terdapat matair yang sentiasa mengalir." 




13. "Dan takhta-takhta yang tinggi." 

14. "Dan gelas-gelas minuman yang siap terhidang." 

1^) jlij 

15. "Dan bantal-bantal yang terhampar." 

16. "Dan permaidani-permaidani yang terhampar." 



Di sana pula terdapat golongan manusia yang muka mereka berseri-seri, senang- 
lenang dan puashati dengan balasan-balasan yang diperolehinya, mereka merasa senang 
kerana amalan-amalan mereka dihargai dan disanjungi dan kerana mereka mendapat 
ganjaran yang baik. Mereka benar-benar merasa keni'matan rohaniyah yang luhur itu iaitu 
perasaan puashati terhadap amalan-amalan mereka apabila mereka dapati amalan-amalan 
itu telah mendapat keredhaan Allah. Tiada yang lebih menyenangkan dari perasaan 
tenteram terhadap amalan yang baik dan perasaan puashati dengan balasannya kemudian 
melihat dirinya berada dalam keredhaan Allah Yang Maha Pemurah dan dalam Syurga 
yang penuh ni'mat, kerana itu al-Qur'an lebih dahulu menyebut kebahagiaan jenis 
rohaniyah ini di antara ni'mat-ni'mat kesenangan dan kemewahan yang lain di dalam 
Syurga. Kemudian ia menceritakan sifat-sifat Syurga dan keni'matan-keni'matannya: 

O 

10. "Mereka ditempatkan di dalam Syurga yang tinggi." 



Syurga itu sendiri terletak di tempat yang tinggi di samping mempunyai martabat 
dan darjat yang tinggi. Kedudukan yang tinggi itu mencetuskan implikasi istimewa dalam 
perasaan seseorang. 



Sifat-sifat Syurga 

11. "Di sana mereka tidak mendengar sebarang perkataan yang kosong dan 

sia-sia." 

Ungkapan ini menimbulkan satu suasana sunyi, tenang, damai, tenteram, mesra dan 
puas, suasana berbisik-bisik di antara orang-orang yang disayangi dan dikasihi, suasana 
menjauh diri dari segala kata-kata yang sia-sia dan tidak berfaedah. Semuanya itu 
merupakan satu keni'matan dan kebahagiaan yang tersendiri, jika dikenangkan 
kehidupan dunia yang penuh dengan kata-kata yang sia-sia, penuh dengan pertengkaran, 
pergaduhan, perbantahan dan perseteruan, penuh dengan bunyi yang bising, hiruk-pikuk, 
riuh-rendah dan gegak-gempita. Ia menggambarkan ketenangan, keamanan, kesejahteraan, 
ketenteraman, kemesraan, keredhaan, bayangan yang lemah-lembut dalam ungkapan 
yang menarik: 




1 1 . "Di sana mereka tidak mendengar sebarang perkataan yang kosong dan 
sia-sia." 



Lafaz-lafaz ungkapan ini sendiri mencetuskan suasana rehat dan senang. Ia 
menggolek dengan lemah-lembut dan selesa menggeluarkan irama yang lembut, dan 
sentuhan ini menyarankan bahawa kehidupan orang-orang yang beriman di bumi yang 
jauh dari perdebatan dan percakapan yang sia-sia merupakan sebahagian dari kehidupan 
di dalam Syurga sebagai persediaan untuk mereka mencapai ni'mat yang mulia itu. 

Demikianlah Allah mendahulukan sifat Syurga yang luhur dan gemilang ini di atas 
ni'mat-ni'mat Syurga yang lain. Setelah itu barulah ia menyebut ni'mat-ni'mat yang 
memberi kepuasan kepada pancaindera dalam bentuk yang dapat difahami manusia. 
Keni'matan-keni'matan itu disesuaikan dengan kehendak-kehendak ahli Syurga, iaitu 
keni'matan-keni'matan yang tidak diketahui melainkan oleh mereka yang akan 
mengecapinya sendiri. 

12. "Di sana terdapat matair yang sentiasa mengalir." 

Maksudnya, di sana ada pancuran air yang memberi siraman dan keindahan, iaitu 
keindahan bergerak, memancut dan mengalir. Air yang mengalir itu membuat perasaan 
dan jiwa menjadi segar dan cergas. Ia merupakan keni'matan mata dan jiwa dari sudut 
yang halus yang menyerap ke segenap lubuk perasaan. 

13. "Dan takhta-takhta yang tinggi." 

Kedudukan yang tinggi membayangkan kesucian dan kebersihan. 

(u) 

14. "Dan gelas-gelas minuman yang siap terhidang." 

Maksudnya, gelas-gelas itu siap diatur dan siap disajikan untuk diminum tanpa 
perlu diminta dan disediakan. 

15. "Dan bantal-bantal yang tersusun rapi." 

Bantal-bantal itu disediakan untuk bersandar dengan selesa. 




16. "Dan permai dani-permaidani yang terhampar." 



Maksudnya, ialah permaidani-permaidani yang berbulu yang dihampar di sana sini 
untuk perhiasan dan kerehatan. 



Semuanya itu merupakan ni'mat-ni'mat kesenangan yang dapat dilihat manusia 
contoh-contoh seumpamanya di bumi. Ni'mat-ni'mat itu disebut sedemikian rupa untuk 
mendekatkan kepada kefahaman manusia di bumi, sedangkan hakikat yang sebenar 
terpulanglah kepada selera di sana yang dikurniakan Allah kepada golongan manusia 
yang berbahagia. 



Kita Tidak Dapat 
Memahami Haki- 
kat Kenl'matan- 
keni'matan Di 
Akhirat Selama 
Kita Berada Di 
Dunia 



Di antara usaha yang sia-sia ialah usaha membuat perbandingan-perbandingan 
dan penyelidikan-penyelidikan yang halus mengenai bentuk dan sifat ni'mat atau azab di 
Akhirat, kerana penduduk bumi berfikir dengan fikiran yang terikat dengan keadaan- 
keadaan yang wujud di bumi ini dan terbatas dengan suasana-suasana hidupnya. Andainya 
mereka telah berada di negeri Akhirat, maka segala hijab dan segala dinding akan 
terhapus, segala roh dan fikiran terlepas bebas, segala makna kata-kata akan berubah 
mengikut perubahan selera manusia di sana. Kerana itu segala apa yang akan berlaku di 
Akhirat merupakan perkara-perkara yang di luar kemampuan kita sekarang untuk 
mengetahuinya. 

Merenungi Keja- 
dian-kejadian 
Alam 



Sifat-sifat ni'mat yang dijelaskan oleh Allah kepada kita hanya berguna untuk 
menolong kita memahami dan menggambarkan kemuncak kelazatan, kemanisan dan 
keni'matan hidup yang kita tidak mampu mencapainya selama kita berada di sini. Ketika 
kita berada di Akhirat nanti, barulah kita dapat mengenal hakikatnya apabila Allah 
memuliakan kita dengan limpah kumia dan keredhaan-Nya. 

(Pentafsiran ayat-ayat 17 - 20) 

Setelah selesai menjelajah di alam Akhirat, maka al-Qur’an membawa kita kembali 
ke alam dunia, iaitu sebuah alam yang menyarankan betapa besarnya kekuasaan Allah, 
betapa bijak pentadbiran-Nya, betapa istimewa dan uniknya penciptaan Allah yang 
menunjukkan bahawa di sebalik pentadbiran dan perencanaan-Nya yang rapi itu, ada lagi 
suatu kehidupan selepas kehidupan dunia, ada lagi suatu urusan yang berlainan dari 
urusan bumi, dan ada lagi suatu kesudahan yang beriainan dari kesudahan mati: 

CjjpJ 

17. "Tidakkah mereka melihat kepada unta, bagaimana ia diciptakan?" 

18. "Dan kepada langit, bagaimana ia diangkatkan?" 

19- "Dan kepada gunung-ganang, bagaimana ia ditegakkan?" 

20. "Dan kepada bumi, bagaimana ia dihamparkan?" 

Empat ayat yang pendek ini mengumpulkan bahagian-bahagian alam sekitar 
masyarakat Arab yang ditujukan al-Qur'an ini kepada mereka bagi pertama kalinya, di 
samping mengumpul bahagian-bahagian kejadian yang nyata di seluruh alam ini, iaitu 
kejadian langit, bumi, gunung-ganang dan unta yang mewakili seluruh haiwan yang lain 
dengan keistimewaan kejadiannya serta nilai khususnya di dalam masyarakat Arab. 

Seluruh pemandangan ini terbentang kepada semua penglihatan manusia. Di mana 
sahaja mereka berada, mereka akan bertembung dengan langit, bumi, gunung-ganang dan 
haiwan. Walaupun sebanyak mana dan sejauh mana ilmu pengetahuan dan tamadun 
manusia, namun seluruh pemandangan ini tetap di dalam alam mereka dan di dalam 
kemampuan akal mereka untuk memahaminya, dan seluruh pemandangan-pemandangan 

ini menyarankan kepada mereka hikmat-hikmat yang wujud di sebalik penciptaannya 
apabila mereka menumpukan perhatian untuk mencari makna dan tujuan di sebaliknya. 

Setiap kejadian itu mengandungi mu'jizat dan keistimewaan ciptaan yang tidak ada 
tolok bandingnya. Kejadian-kejadian itu sahaja sudah cukup untuk menyarankan 'aqidah 
tauhid yang pertama. Oleh kerana itu al-Qur'an mengajak semua manusia supaya 
merenungi dan menelitinya: 




17. "Tidakkah mereka melihat kepada unta bagaimana ia diciptakan?" 

Unta merupakan haiwan masyarakat Arab yang utama. Ia merupakan alat kenderaan 
dan pengangkutan mereka. Susu dan dagingnya menjadi makanan dan minuman mereka. 
Bulu dan kulitnya menjadi pakaian dan khemah mereka. Ia merupakan sumber utama 
kehidupan. 

Di samping itu, unta mempunyai sifat-sifat yang tidak ada pada haiwan-hai^an yang 
lain. Walaupun bentuk tubuh badannya kuat, besar dan gagah, namun ia mudah dituntun. 
Ia akan mengikut dan patuh walaupun dituntun oleh kanak-kanak yang kecil. Walaupun 
kegunaan dan perkhidmatannya begitu besar, namun perbelanjaan memeliharanya kecil. 
Makanannya senang dan belanjanya murah. Ia merupakan binatang yang paling sabar 
dan tahan lasak. Ia tahan lapar, dahaga, penat dan gigih menghadapi keadaan-keadaan 
yang buruk. Selain dari itu, rupa bentuknya selaras dengan pemandangan alam yang 
ditayangkan dalam ayat-ayat ini sebagaimana akan diterangkan nanti. 

Kerana itulah al-Qur'an menarik pandangan orang-orang yang ditujukan ayat-ayat 
ini kepada mereka supaya memperhatikan hikmat penciptaan binatang unta yang ada di 
depan mereka, mereka tidak perlu pergi ke tempat lain dan tidak perlu kepada ilmu 
pengetahuan yang baru: 




17. "Tidakkah mereka melihat kepada unta bagaimana ia diciptakan?" 

Tidakkah mereka melihat kepada rupa bentuk dan susunan kejadiannya kemudian 
cuba berfikir bagaimana unta itu diciptakan Allah dengan bentuk rupa yang begitu sesuai 
dengan tugas-tugasnya, sesuai dengan matlamat ciptaannya, dan sesuai dengan alam 
sekitarnya dan dengan seluruh kerjanya? Mereka tentulah tidak menciptakan unta itu, dan 
begitu juga unta tentulah tidak menciptakan dirinya sendiri. Oleh kerana itu tiada lain 
melainkan unta itu pastilah dijadikan oleh Tuhan Penciptanya. Ia dijadikan dengan 



Ciri-ciri Keunikan 
Binatang Unta 

pertukangan dan ciptaan yang tidak ada tolok bandingnya iaitu ciptaan yang 
membayangkan kekuasaan-Nya dan memastikan kewujudan-Nya, juga membayangkan 
betapa tinggi pentadbiran dan perencanaan-Nya. 

Langit Di Padang 18. "Dan kepada langit, bagaimana ia diangkatkan?" 

Pasir 

Arahan supaya hati manusia merenungi ke langit sering diulang-ulangkan di 
dalam al-Qur'an. Dan orang-orang yang paling wajar merenung ke langit ialah penduduk- 
penduduk padang pasir. Di sana, langit mempunyai rasa dan seleranya, mempunyai kesan 
dan ilhamnya seolah-olah langit dalam erti yang sebenar itu tidak wujud melainkan di 
padang pasir. 

Langit dan hari siangnya yang terang benderang. Langit dengan waktu senjanya 
yang menarik dan menawan indah dan mempesonakan. Langit dengan waktu 
terbenamnya matahari yang amat cantik dan memberi ilham. Langit dengan hari 
malamnya yang sayup saujana, dengan bintang-bintangnya yang bergemerlapan dan 
dengan bisikan-bisikannya yang lembut, dan langit dengan waktu terbitnya matahari yang 
indah, segar dan cemerlang. 

Inilah langit di padang pasir, tidakkah mereka merenunginya? Tidakkah mereka 
memperhatikan bagaimana ia ditegakkan begitu tinggi? Siapakah yang menegakkannya 
tanpa tiang meniang? Siapakah yang menaburkan di atasnya bintang-bintang yang tiada 
terbilang? Siapakah yang menjadikan keindahan, kecantikan dan saranan itu? Manusia 
tentulah tidak mengangkatkan langit yang tinggi itu, begitu juga langit tentulah tidak 
menegakkan dirinya sendiri. Oleh kerana itu ia pasti mempunyai penciptanya. Kesimpulan 
ini tidak memerlukan sebarang ilmu dan tidak pula memerlukan kepada usaha yang 
meminatkan minda. Pemerhatian yang penuh sedar dan insaf sahaja sudah cukup. 

19. "Dan kepada gunung-ganang, bagaimana ia ditegakkan?" 

Gunung-ganang dan bukit-bukau dalam masyarakat Arab merupakan tempat- 
tempat perlindungan dan merupakan teman dan sahabat. Pemandangannya yang menarik 
mengilhamkan kepada jiwa manusia rasa keagungan dan kehebatan di mana manusia 
kelihatan begitu kerdil berada di sampingnya. Mereka merasa tenang dan khusyu' kepada 
kehebatan gunung yang tinggi mengawan, tenang dan tenteram. Apabila jiwa manusia 
berada dalam pelukan gunung-ganang, ia menjadi begitu kepingin bertawajjuh kepada 
Allah dan merasa dirinya hampir kepada Allah dan jauh dari hiruk-pikuk kehidupan dunia 
dan titik-bengiknya. Oleh itu, bukanlah suatu usaha yang sia-sia dan bukan pula suatu 

kebetulan apabila Nabi Muhammad s.a.w. beribadat di dalam Gua Hira' di Bukit Thur. 
Malah bukanlah suatu usaha yang sia-sia apabila orang-orang yang mahu menyelamatkan 
nyawa mereka mencari perlindungan di gunung-ganang untuk beberapa masa. 

Pandangan sepintas kepada gunung-ganang di sini sesuai dari segi penggambaran 
dengan tabiat pemandangan ini sebagaimana akan diterangkan nanti: 

20. "Dan kepada bumi, bagaimana ia dihamparkan?" 

Bumi itu terhampar luas di depan mata, memberi sepenuh kemudahan untuk 
manusia hidup, berjalan dan bekerja. Manusia tentulah tidak menghampar dan meratakan 
bumi itu, kerana bumi itu sudah pun siap terhampar sebelum mereka wujud di alam ini. 
Tidakkah mereka berfikir dan merenungi hikmat di sebaliknya dan menanyakan diri 
mereka. "Siapakah yang menghampar dan meratakan bumi begini?" 

Pemandangan-pemandangan itu mengilhamkan sesuatu di dalam hati apabila 
ditonton dengan pandangan yang insaf dan penelitian yang sedar. Dengan pandangan 
seperti ini sudah cukup untuk menggerakkan kesedaran, menghidupkan hati dan 
membangkitkan roh supaya bertawajjuh kepada Allah yang menciptakan seluruh makhluk 
ini. 



Marilah kita berdiri sejenak di hadapan keindahan gambaran pemandangan alam 
yang dilukiskan oleh al-Qur'an untuk melihat bagaimana al-Qur'an berdialog dengan 
kesedaran keagamaan yang wujud dalam jiwa manusia dengan menggunakan bahasa seni 
keindahan, dan bagaimana kedua-duanya boleh bertemu dalam hati orang yang beriman 
yang menyedari keindahan alam. 

Pemandangan umum yang dilukiskan oleh al-Qur'an mengandungi pemandangan 
langit yang tinggi dan bumi yang terhampar, dan di ruang lintang yang memanjang 
kelihatan banjaran gunung samar-samar dengan mercunya yang mencakar langit dan di 
sampingnya kelihatan haiwan unta dengan keiasannya yang tinggi. Dua barisan mendatar 
dan dua garis tegak yang tergambar di dalam satu pemandangan yang besar di satu ruang 
yang amat luas. Ia merupakan sebuah lukisan yang mempunyai dimensi yang seimbang 
dan haia-hala yang selaras mengikut cara al-Qur'an dalam menayangkan pemandangan- 
pemandangan dengan pengungkapannya menggunakannya ilustrasi secara umum. 

(Pentafciran ayat-ayat 21-26) 

Sekarang setelah selesai penjelajahan pertama di alam Akhirat dan penjelajahan 
yang kedua di dalam pemandangan-pemandangan alam dunia yang terbentang, al-Qur'an 

berpaling pula kepada Rasulullah s.a.w. mengingatkan beliau terhadap batas-batas 
kewajipannya dan tabiat tugasnya dan menyentuh hati manusia dengan peringatan akhir 
yang menyedarkan: 




2 1 . "Oleh itu, (wahai Muhammad)! Sampaikan peringatan ke rana tugas engkau 
hanya sebagai penyampai peringatan sahaja." 




22. "Engkau bukannya bertugas sebagai pemaksa ke atas mereka." 




23- "Kecuali orang yang berpaling dari iman dan kufur." 




24. "Maka Allah akan menyeksakannya dengan azab yang paling besar." 




25. "Sesungguhnya kepada Kami mereka akan kembali." 

26. "Kemudian Kamilah yang menghisabkan amalan mereka." 

Oleh itu, berilah peringatan kepada mereka. Peringatkan mereka dengan alam 
Akhirat dan segala isinya, dan peringatkan mereka dengan kejadian alam dunia dan 
segala isinya. Tugasmu ialah memberi peringatan. Inilah sahaja batasan tugasmu, dan 
inilah sahaja perananmu dalam da'wah. Selain dari itu tiada lagi tugas dan tanggung- 
jawabmu. Hendaklah engkau memberi peringatan, kerana engkau diberi kemudahan dan 
ditugaskan melaksanakannya: 




22. "Engkau bukannya ditugas sebagai pemaksa ke atas mereka." 

Maksudnya, engkau tidak sedikit pun mempunyai kuasa di atas hati mereka hingga 
engkau dapat memaksa mereka beriman. Seluruh hati manusia berada di tangan qudrat 
Allah dan tiada seorang manusia pun dapat menguasainya. 

Fardhu jihad yang diwajibkan ke atas orang Mu'min bukan untuk memaksa manusia 
beriman, malah untuk menghapuskan halangan-halangan yang menyekat da'wah sampai 
kepada manusia supaya mereka tidak dihalang dari mendengar da'wah dan tidak dianiayai dan 
ditindas kerana agama mereka apabila mereka menerima da'wah. Tegasnya tujuan jihad 
ialah untuk menghapuskan rintangan-rintangan di dalam usaha menyampaikan peringatan 
kepada manusia kerana itulah satu-satunya tugas yang dimiliki Rasulullah. 

Saranan yang mengatakan bahawa peranan Rasulullah s.a.w. di dalam urusan da'wah 
ialah memberi peringatan dan menyampaikan ajaran Allah adalah diulang-ulang di dalam 
al-Qur'an kerana berbagai-bagai sebab: Yang utamanya ialah untuk membebaskan Rasulullah 
s.a.w. dari memikul beban kerungsingan selepas menyampaikan da'wah kepada manusia, 
dan menyerahkan urusan itu kepada perencanaan Allah yang akan menentukannya 
menurut iradat-Nya. Desakan keinginan manusia yang beriman supaya da'wah yang baik 
itu tetap menang dan diterima orang ramai merupakan satu desakan yang amat kuat, yang 
memerlukan kepada saranan-saranan seperti ini yang berulang-ulang kali agar penda'wah 
mengeluarkan dirinya dan keinginannya yang seperti itu dari bidang da'wah. Kewajipannya 
ialah terus berda'wah tanpa memikirkan sejauh mana da'wahnya disambut dan diterima, 
dan sejauh mana hasil usahanya. Ia tidak perlu menyusahkan dirinya dengan kerungsingan- 
kerungsingan memikirkan orang-orang yang beriman dan orang-orang yang enggan 
beriman. Ia tidak perlu menyusahkan hatinya dengan kerungsingan-kerungsingan yang 
berat apabila da'wahnya menghadapi gangguan-gangguan yang buruk, apabila sambutan 
berkurangan dan apabila penentang-penentang da'wah semakin ramai. 

Arahan-arahan Allah yang seperti ini berulang-ulang kali disampaikan kepada 
Rasulullah s.a.w. Beliau yang memang bersopan santun terhadap Allah dan mengenal batas- 
batas tugasnya adalah menunjukkan adanya desakan keinginan yang kuat dari manusia 
yang beriman supaya da'wah Allah itu tetap menang dan diterima orang ramai kerana 
kebaikan dan rahmat yang dibawa olehnya. Untuk mengatasi desakan keinginan inilah 
perlunya diberi rawatan dan pengubatan yang berulang-ulang kali. 

Tetapi walaupun batas tugas Rasulullah s.a.w. itu ditentukan sekadar menyampaikan 
sahaja, namun perkara ini tidak berakhir setakat itu sahaja. Ia tidak bermakna bahawa 
orang-orang yang menentang da'wah itu akan selamat, kerana di sana ada hukuman Allah 
dan kepada Allah terserah teraju segala urusan: 

23. "Kecuali orang yang berpaling dari iman dan kufur." 

Tugas Jihad 



24. "Maka Allah akan menyeksakannya dengan azab yang paling besar." 

Mereka pasti akan pulang kepada Allah dan Allah tetap menghukum mereka. 
Kemudian surah ini diakhiri dengan ungkapan yang pasti dan tegas: 




25- "Sesungguhnya kepada Kami mereka akan kembali." 




26. "Kemudian Kamilah yang menghisabkan amalan mereka." 



Dengan penjelasan ini peranan Rasulullah s.a.w. di dalam da'wah dan peranan 
penda'wah-penda'wah yang datang selepas beliau telah dihadkan pada batasnya yang 
tertentu, iaitu tugas engkau ialah memberi peringatan dan selepas itu terserah kepada 
Allah urusan menghisabkan amalan-amalan mereka. Mereka tetap akan kembali kepada 
Allah. Mereka tidak mungkin melepaskan diri mereka dari Hisab dan hukuman Allah. 
Tetapi hendaklah difaham bahawa setengah dari tugas menyampaikan da'wah ialah 
menghapuskan halangan dan rintangan supaya da'wah sampai kepada manusia. Inilah 
tugas jihad yang difahamkan dari al-Qur'an dan dari sirah Rasulullah s.a.w. tanpa kecuaian 
dan keterlaluan. 




